Қошқорған — Қазақстан Энциклопедиясы
"Қошқорған — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Қошқорған — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Қошқорған — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 143
TEXT: Қазақстан Энциклопедиясы Қошқорған – палеолит дәуірінің ескерткіші. Оңтүстік Қазақстан облысы Түркістан қаласынан солтүстік-шығысқа қарай 18 км жердегі Қошқорған ауылының маңында орналасқан. Беляева тапқан. Оңтүстік Қазақстан геология экспедициясы, 1993 – 94, 1997 ж. Қазақстан – Ресей біріккен археологиялық экспедициясы зерттеген. Шақпақтас, кварц, әктас, кварцит, құмтас, эффузивтен дайындалған 5144 дана тас бұйымдар қазылып алынған. Олар: өзектас пішіндес бұйымдар, жарқыншақ, ллеваллуа әдісі, еваллуа әдісімен жасалған құралдар, қырғыш, ұсақ тас жаңқа мен қабыршақтар, тісті-ойықты құралдар, өндіріс қалдықтары, т. Анықталған мерзімдік шегі б. 500 мыңжылдықтан асады. Қазақстан, Ресей, Германия ғылыми-зерттеу орталықтарынан алынған мұндай мәліметтер республика аумағын адамдар ерте палеолит дәуірінде мекендегенін айғақтайды. Қошқорғаннан солтүстік-шығысқа қарай 2, 4 км жерде Қошқорған-2 ескерткіші ашылған. кең көлемде қазба жұмыстары жүргізілді. Зерттеу барысында 44 дана тас құралдар алынды. Қошқорған және оның төңірегіндегі Шоқтас ескерткіштері – Қазақстан жерін ежелгі адамдар бұдан 1 млн. жыл бұрын қоныстанған деген болжам жасауға мүмкіндік беретін бірегей кешендер
